Diari Oficial de la Generalitat Valenciana


Sumari del DOGV 3946, del 23-02-2001 (2001/1655)

Concurs. Concessió del servei d'instal·lació, conservació i explotació de suports d'informació, marquesines i altres elements urbans d'interés i ús públic al terme municipal de Mislata.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3946

Data del DOGV
:   23-02-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/1655


Data del document
:   07-02-2001

Organisme emissor
:   Ajuntament de Mislata

Tipus de document
:   Concurs

Descriptors 

:   * contracte de subministraments
    * contracte de serveis

Concurs. Concessió del servei d'instal·lació, conservació i explotació de suports d'informació, marquesines i altres elements urbans d'interés i ús públic al terme municipal de Mislata. [2001/M1655]
  
Aprovat per acord del ple de l'ajuntament, de data 25 de gener de 2001, el plec de condicions jurídiques i economicoadministratives i el plec de condicions tècniques que han de regir la contractació, per procediment obert concurs, de la concessió del servei d'instal·lació, conservació i explotació de suports d'informació, marquesines i altres elements urbans d'interés i ús públic en el terme municipal de Mislata, s'exposa al públic durant 30 dies hàbils, comptadors des del següent al d'aquesta publicació, als efectes d'atendre les possibles reclamacions, de conformitat amb el que disposa l'article 87.4 del Reglament de Béns de les Entitats Locals.
  
Simultàniament, i sense perjuí d'ajornar quan resulte necessari, el procediment d'adjudicació en el cas que es formulen reclamacions contra el projecte de concessió, s'anuncia a través d'aquest edicte l'obertura del procediment d'adjudicació en la forma que seguidament s'expressa:
  
1. Entitat adjudicadora
  
Ajuntament de Mislata. Plaça de la Constitució, número 8, 46547 Mislata.
  
Telèfon: 79 071 79 51. Fax: 96 370 38 06.
  
2. Objecte del contracte
  
Concessió del servei d'instal·lació, conservació i explotació de suports d'informació, marquesines, etc.
  
Termini d'execució: la concessió s'atorga per un termini màxim i improrrogable de 10 anys.
  
3. Tramitació, procediment i forma d'adjudicació
  
Tramitació: ordinària.
  
Procediment: obert.
  
Forma d'adjudicació: concurs.
  
4. Garanties
  
Provisional: 144.000 pessetes.
  
Definitiva: 5% de la valoració del domini públic que s'haguera d'ocupar i del pressupost d'obres que, si és procedent, hagueren d'efectuar-se.
  
5. Obtenció de documentació i informació
  
Ajuntament de Mislata, Negociat de Contractació.
  
Telèfon: 10 691 90 05.
  
6. Presentació d'ofertes
  
El termini de presentació de proposicions s'iniciarà amb la publicació de l'anunci de concurs en el Diari Oficial de la Generalitat Valenciana , i conclourà als 30 dies hàbils següents als de la dita publicació, de 09.00 a 14.00 hores. Si l'últim dia és dissabte o festiu, el termini acabarà el dia hàbil posterior.
  
Documentació que integrarà les ofertes: la que figura en el plec de condicions.
  
Lloc de presentació: Ajuntament de Mislata. Negociat de Contractació.
  
7. Obertura de les ofertes
  
L'acte d'obertura de pliques tindrà lloc a les 14.00 hores del primer dimecres següent al d'acabament del termini de presentació d'ofertes. En el cas que aquest dia fóra inhàbil es traslladaria a l'endemà a la mateixa hora.
  
8. Despeses d'anuncis
  
De compte de l'adjudicatari.